NASTA PILDIRAAMAT
Tere!
Kas teadsid, et Jumal
räägib inimestega ka unenägude kaudu?
Vahel näeme kummalisi unenägusid, mida tekitab me oma mõistus.
Ka õudusunenägusid.
Vahel annab Jumal meile unenäo,
milles on tähtis sõnum või mingi selgitus meie jaoks.
Kas tead, et koertele meeldib magada?
Nad magavad päeva jooksul hulga rohkem kui inimesed.
Pinni on seda nägu, et jääb kohe magama.
Räägin täna kuningast, kes nägi väga olulise unenäo.
Jumal andis talle selle unenäo.
Kuninga nimi oli Saalomon.
Saalomon oli kuningas Taaveti poeg.
Kindlasti oled kuulnud,
et kui kuningas jääb väga vanaks ja sureb,
saab tema pojast või tütrest järgmine kuningas või kuninganna.
Piibli aegadel oli selleks tavaliselt kõige vanem poeg.
Jumala poolt väljavalituna oli kuningas Taavet hea kuningas.
Ta elas kõrge eani.
Pärast surma sai kuningaks tema poeg Saalomon.
Näeme siin Saalomoni oma lossis.
Sealt paistavad uhked kardinad
Mis on seal laua peal?
See on Saalomoni kroon.
Siin on ta voodi, kus Saalomon on just magama heitnud.
Ta oli kuningas ja tavaliselt on kuningad rikkad.
Saalomongi oli rikas.
Ta lossis oli kulda ja peen sisustus.
Saalomon sai kuningaks juba noore mehena.
Ta oli kohutavalt närvis ja hirmul, kuidas kuninga tööga hakkama saada.
Kuninga amet pole kerge, sest palju tuleb otsustada.
Tuleb osata käituda viisil, et rahvas peaks sinust lugu.
Peab teadma, mis on õige ja mis on vale.
Kõige tähtsam on see, et valitseja oleks jumalakartlik.
Saalomon oli näinud isa Taavetit, kes oli väga hea kuningas.
Ta mõtles: "Tahaksin olla sama hea kui mu isa, kuid ma ei suuda seda.
Isa Taavet oli nii vägev kuningas ning oli Jumalaga nii lähedane.
Kuidas küll mina saaksin nii heaks?"
Ühel ööl, kui Saalomon magas oma uhkes kuninglikus voodis,
läkitas Jumal talle unenäo.
Jumal oli juba näinud ja kuulnud Saalomoni mõtteid ja muretsemisi,
kuidas kuningana toime tulla.
Jumal otsustas anda Saalomonile ühe erilise unenäo.
Unenäos kuulis Saalomon Jumala häält küsimas:
"Mida sa tahad?
Annan sulle kõik, mida iganes soovid. Küsi vaid."
Kas oled kunagi mõelnud, et üks su soovidest võiks täituda?
Sellisest soovist kuulis Saalomon oma unenäos.
Saalomon mõtles hoolega, mida tasuks paluda.
Kas sina oled mõelnud, mida paluksid?
Usun, et paljud küsiksid raha, ilusaid asju või mänge.
Täiskasvanud küsiksid autosid, paate, maju või mõne reisi.
Lapsed küsiksid kindlasti mänguasju, põnevaid mänge ja muid vidinaid,
näiteks nutitelefoni või midagi taolist.
Keegi soovib ehk ilu ja hiilgust, kauneid juukseid
või au ja kuulsust, et olla näiteks maailma parim jalgpallur,
maailma parim iluuisutaja või maailma kiireim jooksja.
Saalomon mõtles ka paljudele erinevatele asjadele.
Keegi võib soovida midagi väga olulist,
näiteks tervist, pikka iga ning õnnelikku elu.
Saalomon ei palunud Jumalalt midagi neist asjadest.
Selles erilises jumalikus unenäos
põlvitas Saalomon alandlikult ja abituna Jumala ette,
vaatamata sellele, et ta oli suur kuningas.
Kuningana polnud ta üldsegi uhke, justkui oskaks otsustada ja juhtida.
Nagu ta asendist on näha,
siis on ta käed tõstetud ja pilk Jumala suunas.
Ta palus: "Jumal, ma soovin, et saaksin targa ja mõistva südame.
Vajan tarkust, et olla kuningas ja võiksin hästi rahvast juhtida.
Tahaksin olla sama hea kuningas kui mu isa Taavet.
Jumal, vajan sinu tarkust igasse päeva.
Olen alles noor mees ja kuningas.
Ma ei saa ilma sinu abita, Jumal.
Mida arvad, kuidas Jumal mõtles sellest palvest?
Jumal oli väga rahulolev Saalomoni palve peale.
Jumal sai ülirõõmsaks ja Ta tõotas selles unenäos:
"Saalomon, sinu soov täitub.
Annan sulle targa ja mõistliku südame.
Sinu sarnast kuningat ei tule kunagi ega ole olnud enne sind.
Sa saad väga targaks ja võimsaks kuningaks."
Lisaks sellele tõotas Jumal, et Saalomon saab rikkust, au,
kuulsust, pikka iga ja tervist ning mida kõike veel pealekauba.
Saalomon ärkas unest.
Kui tavaliselt unenäod ei täitu, siis see uni oli tõsi ja unenägu täitus.
Saalomonist sai vägev kuningas, sest Jumal täitis ta südame tarkusega,
alandlikkusega ja oskustega, mis läks kuninga ametis vaja.
Ärgem unustagem paluda Jumalalt
ka endale alandlikku ja tarka südant, siis läheb elus kõik hästi.
Kõige tähtsam, et me südames oleks Jeesus ja Jumala armastus.
Temagi magab ja näeb unenägusid.
Koeradki näevad und.
Kohtume järgmine kord.
Nägemiseni!
Tõlge: Mare Peterson